open-index/open-wikipedia-markdown huggingface dataset:
Շին Վոն Հո

**Շին Վոն Հո** (հանգըլ՝ 신원호 հանջա՝ 申園昊 , Սեուլ, Կորեայի Հանրապետություն)՝ կորեացի դերասան, երգիչ և մոդել ։ 2011 թվականին նկարահանվել է «Ամուրի բանջարեղենի խանութ» դորամայում։ 2012 թվականին դեբյուտն է Cross Gene բոյ բենդ խմբում։ Որոշ չափով հայտնի է դարձել *KBS Big* սերիալի նկարահանումների շնորհիվ։

## Կենսագրություն
2007-2010 թվականներին սովորել է Whimoon միջնակարգ դպրոցում։ 2011 թվականից 2014 թվականներին սովորել է East Broadcastin Arts համալսարանում, 2014 թվականին Սեուլում մասնակցել է թատերական արվեստի համալսարանի դասընթացներին։

Շին Վոն Հոն դեբյուտավորվել է ինչպես դերասան Bean Pole ֆիլմում 2011 թվականի օգոստոսին G-Dragon խմբի հետ, իսկ հետո մասնակցել է տարբեր նախագծերի։ Դարձել է աստղ, երբ նկարահանվել է «Մեծ» կորեական սերիալում։ 2012 թվականին հունիսի 14-ին դեբյուտավորվել է և դարձել բոյ բեն Cross Gene խմբի մասնակից։ ավելի հայտնի է որպես՝ *Presh Gene*
։

## Ֆիլմագրություն
## Սերիլաներ

* 2011 — Ամուրի բանջարեղենի խանութ
* 2012 — «Մեծ» (անգլ. Big)
* 2012 — Run 60 / ラン 60
* 2015 — «Գաղտնի հաղորդագրությունը» (անգլ. The Secret Message)
* 2015 — Ծանոթություն մենակության մեջ
* 2016 — Երջանիկ ամուսնություն (անգլ. Happy Marriage!?)
* 2016— 2017 — Կապույտ ծովի լեգենդը (անգլ. The Legend of the Blue Sea)

## Ֆիլմեր
* 2012 — Run 60 - Game Over
* 2014 — «Зедд» (անգլ. Zedd)

## Մրցանակներ
* Korean Hallyu Awards: Best Male Model Advertising
* Korean Hallyu Awards: Best Rookie Actor

## Ծանոթագրություններ

## Արտաքին հղումներ
* 
* Син Вон Хо HanCinema կայքում 

Կատեգորիա:21-րդ դարի երգիչներ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի մոդելներ
Կատեգորիա:Հարավկորեացի պարային երաժիշտներ
Փերլ Հարբոր

**Փերլ Հարբոր** (անգլ․ Pearl Harbor — «Մարգարտյա նավահանգիստ»), նավահանգիստ Օահու (Հավայի) կղզում։ Նավահանգստի մեծ մասը զբաղեցնում է ԱՄՆ-ի խաղաղօվկիանոսյան ռազմածովային ուժերի նավատորմի կենտրոնական բազան։

1941 թվականի դեկտեմբերի 7-ին Ճապոնիան հարձակում գործեց Փերլ Հարբորի վրա, ինչը և ԱՄՆ-ի՝ Երկրորդ համաշխարհային պատերազմի մեջ ներքաշվելու պատրվակ ծառայեց։

## Փերլ Հարբորը մինչև 1941 թվականը
1875 թվին ԱՄՆ-ի և Հավայիի Թագավորության միջև կնքվեց համագործակցության համաձայնագիր, ըստ որի ԱՄՆ-ի նավատորմը թույլտվություն էր ստանում Փերլ-Հարբոր մուտք գործելու։ Փոխարենը՝ Հավայիի Թագավորությունը ստանում էր  ԱՄՆ-ում շաքարավազ ներմուծելու  հատուկ պայմաններ։  Ավելի ուշ, 1898 թվականի Իսպանա-Ամերիկյան պատերազմի արդյունքում ԱՄՆ-ը վերջնականապես գրավեցին Հավային։

Անեքսիայից հետո նավահանգիստը ընդլայնվել է, որը հնարավորություն է տվել ընդունել ավելի շատ նավեր։ 1908 թվականին Փերլ-Հարբորում կառուցվել է նաև նավաշինարան։

## Փերլ Հարբորը Երկրորդ համաշխարհային պատերազմից հետո

Ներկայումս Փերլ Հարբորը ԱՄՆ-ի ամենամեծ ռազմածովային բազան է Խաղաղ օվկիանոսում։ Այստեղ է գտնվում  նաև խաղաղօվկիանոսյան նավատորմի գլխավոր շտաբը։ Նավահանգստի մոտ գտնվող նավաշինարաններում աշխատում է 12000 մարդ։ Ի հիշատակ զոհված ամերիկացի ծովայիների, կանգնեցվեց հուշարձան խորտակված «Արիզոնա» գծանավի տեղում։ Հաջորդ հուշարձանը կանգնած է Փերլ Հարբորի նավակայանում, դա «Միսսուրի» գծանավն է, որտեղ 1945 թ. Սեպտեմբերի 2-ին ստորագրվեց Ճապոնիայի կապիտուլացիայի պայմանագիրը։

## Ծանոթագրություններ

Կատեգորիա:Ռազմական նավահանգիստներ
Կատեգորիա:Խաղաղ օվկիանոսի ծոցեր
Կատեգորիա:Ծոցեր այբբենական կարգով
Կատեգորիա:Խաղաղ օվկիանոսի նավահանգիստներ
Կատեգորիա:ԱՄՆ-ի ծոցեր
Սոցիալիստական աշխատանքի հերոսների ցանկ (Ռոստովի մարզ)

**Սոցիալիստական աշխատանքի հերոսսների ցանկ**. ստորև նշված է Ռոստովի մարզի այն քաղաքացիների անունները, որոնք արժանացել են «Սոցիալիստական աշխատանքի հերոսի» կոչման։

## Պատմություն
Սոցիալիստական աշխատանքի հերոսի կոչմանն առաջին անգամ արժանացել են Վ. Բեզուգլովը, Պ. Գարցուևը, Ա. Կոտենկոն, Կ. Մազուրովը (1943, նոյեմբերի 5)։

Սոցիալիստական աշխատանքի հերոսի կոչմանը վերջինն արժանացել է Իվան Կալինենկոն (1991, մարտի 25)։

## Պարգևատրվածներ
thumb|right|150px

## Աղբյուրներ
* ''Герои труда Дона'': биобиблиографический справочник / Донская государственная публичная библиотека. Ростов-на-Дону, 2008—2014.

## Ծանոթագրություններ

## Արտաքին հղումներ
* Донской временник

Կատեգորիա:Ռոստովի մարզ
Կատեգորիա:Սոցիալիստական աշխատանքի հերոսներ
Կատեգորիա:Ցանկեր
Երկիր Նաիրի (այլ կիրառումներ)

**Երկիր Նաիրի**, կարող է վերաբերել՝
* Երկիր Նաիրի - շարքը Վահան Տերյանը գրել է 1913-1916 թվականներին
* Երկիր Նաիրի (վեպ) - 1926 հրապարակված Եղիշե Չարենցի վեպը՝ Կարսի անկման մասին
* Երկիր Նաիրի - 1930 թվականին «Հայֆիլմ» կինոստուդիայի նկարահանած վավերագրական ֆիլմ
Երկնային արքայություն (այլ կիրառումներ)

**Երկնային արքայություն**, կարող է վերաբերել՝
* Երկնային արքայություն - սեմական արտահայտություն
* Երկնային արքայություն - ռեժիսոր Ռիդլի Սքոթի ֆիլմերից
Երկրորդ ալիք (այլ կիրառումներ)

**Երկրորդ ալիք**, կարող է վերաբերել՝
* Երկրորդ ալիք - իրանական ազգային հեռուստատեսության երկրորդ հեռուստաալիք
* Երկրորդ ալիք - Վրաստանի հանրային հեռարձակող ընկերության երկրորդ հեռուստաալիք
Երկրորդ շանս (այլ կիրառումներ)

**Երկրորդ շանս**, կարող է վերաբերել՝
* Երկրորդ շանս - կոլումբիական իսպանալեզու հեռուստասերիալ
* Երկրորդ շանս - ամերիկյան կատակերգություն-դրամա, Դեն Ֆոգելմանի ռեժիսորական առաջնախաղը
Երմոլաևկա (այլ կիրառումներ)

**Երմոլաևկա**, կարող է վերաբերել՝
* Երմոլաևկա - ավան Ուկրաինայի Նիկոլաևի մարզի Պերվոմայսկի շրջանում
* Երմոլաևկա - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում
Երմոլովկա (այլ կիրառումներ)

**Երմոլովկա**, կարող է վերաբերել՝
* Երմոլովկա - գյուղ Ուկրաինայի Նիկոլաևի մարզի Բաշտանկայի շրջանում
* Երմոլովկա - գյուղ Ռուսաստանի Դաշնության Կրասնոդարի երկրամասի Սոչիի քաղաքային օկրուգի կազմում
Դելավեր շրջան (այլ կիրառումներ)

**Դելավեր շրջան**, կարող է վերաբերել՝
* Դելավեր շրջան - ԱՄՆ Այովա նահանգի 99 վարչական միավորներից մեկը
* Դելավեր շրջան - ԱՄՆ Ինդիանա նահանգի 92 վարչական միավորներից մեկը
* Դելավեր շրջան - ԱՄՆ Նյու Յորք նահանգի 62 վարչական միավորներից մեկը
* Դելավեր շրջան - ԱՄՆ Փենսիլվանիա նահանգի 67 վարչական միավորներից մեկը
Դելի (այլ կիրառումներ)

**Դելի**, կարող է վերաբերել՝
* Դելի - Հնդկաստանի մեծությամբ երկրորդ քաղաքը
* Դելի - Դելի միութենական տերիտորիա, վարչաքաղաքական միավոր Հնդկաստանի հյուսիս-արևմուտքում, Ջամնա գետի ավազանի միջին մասում
Դելիա (այլ կիրառումներ)

**Դելիա**, կարող է վերաբերել՝
* Դելիա - կոմունա Իտալիայում, գտնվում է Սիցիլիա մարզում՝ Կալտանիսետա գավառում
* Դելիա - ռումինացի փոփ, դանս և առ ընդ բի ժանրերի երգչուհի
Աշխարհագրագետը (նկար)

**«Աշխարհագրագետը»** (), բարոկկո դարաշրջանի հոլանդացի հռչակավոր գեղանկարիչ, հոլանդական գեղանկարչության ոսկե դարաշրջանի ներկայացուցիչ Յան Վերմեերի նկարը։ Կտավը հեղինակը վրձնել է 1668-1669 թվականների միջև ընկած ժամանակահատվածում։ Յուղաներկով կտավի չափերն են՝ 52 × 45,5 սմ։ Այսօր «Աշխարհագրագետը» ստեղծագործությունը պահպանվում և ցուցադրվում է Շտեդելի գեղարվեստի ինստիտուտում (Մայնի Ֆրանկֆուրտ, Գերմանիա)։

## Պատմություն և նկարագիր
«Աշխարհագրագետը» ստեղծագործությունը Յան Վերմեերը նկարել է 1668 թվականին, որտեղ պատկերել է աշխարհագրագետի։ Վերջինս մտածկոտ հակվել է քարտեզի վրա։ Աջ ձեռքին կարկին է. աշխարհագրագետը գիտական մտորումների մեջ է։ Գիտնականի հագին ճապոնական ոճի խալաթ է, որը բնորոշ հանդերձանք էր այդ ժամանակների գիտնականների համար։

Նկարում Վերմեերը պատկերել է մի շարք առարկաներ՝ քարտեզներ, գծագրեր, գրքեր, գլոբուս, ալիդադա, որոնք ներկայացնում են գիտնականի գործունեության ոլորտը։ Կերպարի դիրքը ընդգծում է կոմպոզիցիայի դինամիկան՝ իրերի կուտակումը նկարի ձախ հատվածում և ձախ պատին ստվերի անկյունագիծը։

Վերմեերը մի շարք փոփոխություններ է կատարել գրեթե ավարտուն նկարում, որպեսզի առավել ուժեղացնի կոմպոզիցիոն դինամիկան։ Սկզբնական տարբերակում աշխարհագրագետը նայում էր սեղանին, ոչ թե պատուհանին։ Նրա ձեռքի կարկինը ուղղահայաց դիրքով էր պատկերված։ Աջ կողմի ներքևի անկյունում գտնվող աթոռին կար պատկերված թուղթ, որի հեռացումից հետո այդ հատվածը դարձավ առավել մուգ։ Հերոսի դեմքի արտահայտությունն արտացոլում է շարժման էֆեկտը։ Կկոցած աչքերը կարող է պայմանավորված լինել ինչպես արևի լույսով, այնպես էլ մտորումների լարվածությունից։ Արվեստաբան Սելենա Քարրը ենթադրում է, որ նկարում պատկերված է գիտական բացահայտումը։ Աշխարհագրագետը մտահոգ կերպով բռնել է գիրքը, ասես պատրաստվելով բացել այն ու գտնել իր մտահանգման ապացույցը։

Նկարում պատկերված է նաև Յոդոկուս Հոնդիուսի գլոբուսը։

Այսօր «Աշխարհագրագետը» ստեղծագործությունը պահպանվում և ցուցադրվում է Շտեդելի գեղարվեստի ինստիտուտում (Մայնի Ֆրանկֆուրտ, Գերմանիա)։

## Տես նաև
* Աստղագետը

## Ծանոթագրություններ

## Գրականություն
* Cant, Serena (2009). *Vermeer and His World 1632–1675*. Quercus Publishing Plc. с. 126–129.
* Wheelock, Arthur K., Jr. (1995). *Johannes Vermeer*. New Haven: Yale University Press. с. 170–174.
* Wheelock, Arthur K., Jr. (2000). *The Public and the Private in the Age of Vermeer*

## Արտաքին հղումներ
* Vermeer Centrum Delft
*  ''The Geographer'' (Essential Vermeer)
*  ''Der Geograph''  (Städel Museum)

Կատեգորիա:1668 նկարներ
Կատեգորիա:Յան Վերմեերի նկարներ
Կատեգորիա:Նիդերլանդների արվեստ
Կատեգորիա:Շտեդելի գեղարվեստի ինստիտուտի նկարներ
Հիքորի Դիքորի Դոք

**«Հիքորի Դիքորի Դոք»** (), Ագաթա Քրիստիի դետեկտիվ վեպ, որը գրել է  1955 թվականին և առաջին անգամ հրատարակվեց նույն թվականի Collins Crime Club հրատարակչության կողմից։ Վեպը Էրքյուլ Պուարոյի մասին է։

## Անվանում
Վեպի անվանումը, ինչպես նաև մի քանի մյուսների անվանումը, վերցրած է մանկական համրանքախաղերից։ Սակայն ի տարբերություն «Տասը փոքր սևամորթներ»-ի, սյուժեն կապ չունի համրանքախաղի հետ, եթե չհաշվել այն, որ վեպի գործողությունները պտտվում են են Հիքորիդ-ռոուդ փողոցի շուրջ։
Hickory, dickory, dock,
The mouse ran up the clock.
The clock struck one,
The mouse ran down,
Hickory, dickory, dock

## Սյուժե

Հանրակացարան Հիքորի-ռոուդի վրա։ Ապրողների իրերը սկսում են կորչել։ Պուարոյին են դիմում միս Լեմոնը և իր քույր միս Հաբարդը։ Նրանք անհանգստանում էին տեղի ունեցածից։ Կորցրած իրերի ցանկը շատ տարօրինակ է։ Քանի որ Պուարոն չի զբաղվում փոքր իրերի հետազոտությամբ, սակայն այս գործը նրան հետաքրքրում է։

Սկսելով հետաքննությունը, նա սկզբում օգտագործում է ոչ ամենամեղմ մեթոդները։ Սպառնալով կանչել ոստիկանություն, նա խոստովանություն է կորզում Սելի Օստինից։ Նա թվում է մի քանի գողությունը։ Դրանով նա ուզում է գրավել Քոլինա ՄաքՆաբի ուշադրությունը։ Նրանք նշանվում են և հաջորդ օրը Սելիին գտնում են սպանված․ դիակի դիմաց կար մորֆին։ Պուարոն հասկանում է, որ դա սպանություն է, որը դիմակավորված էր որպես ինքնասպանություն։ Պուարոն հետազոտում և բացահայտում է փոքր գողություններ։ Նա ուշադրություն է դարձնում ադամանդե մատանուն։ Այն բանից հետո, որ մատանին գտնվել էր տիկին Հոբհաուզի ապուրի մեջ, պարզվում է, որ ադամանդը փոխարինվելլ է ցիրկոնով։ Պուարոն մեղադրում է Վալերիին ադամանդի գողության համար։ Վալերին խոստովանում իր գողությունը, և ասում, որ նրան պետք էր այդ քարը իր քարտային պարտքը մարելու համար։ Շատ չանցած ինչ որ մեկը սպանում է միս Նիկոլետիսին, որը հանրակացարանի տիրուհին էր։ Պուարոն փոխում է իր ուշադրությունը դեպի պայուսակը։ Նա հասկանում է, որ պայուսակը օգտագործվել է թմրանյութեր տեղափոխելու համար։ Պուարոյին մնում է բացահայտել, թե ով է սպանել Սելիին, միս Նիկոլետիս և ով էր տեղափոխում թմրանյութեր։

## Ծանոթագրություններ

Կատեգորիա:Ագաթա Քրիստիի վեպեր
Կատեգորիա:Հեռուստասերիալների հիմք ծառայած բրիտանական վեպեր
Կատեգորիա:Վեպեր այբբենական կարգով
Ն, թե՞ Մ

**«Ն թե՞ Մ»** (), Ագաթա Քրիստիի դետեկտիվ վեպը, որն առաջին անգամ լույս է տեսել 1941 թվականին *Collins Crime Club* հրատարակչության կողմից։ Վեպը պատմում է Թոմի և Թափենս Բերեսֆորդների արկածների մասին։

## Սյուժե
Երկրորդ համաշխարհային պատերազմի սկզբում և բրիտանական հետախուզությունում աշխատանքը թողնելուց շատ տարիներ անց Թոմին ու Թափենսը իրենց զգում են անպետք և խաղից դուրս։ Երբ Թոմի Բերեսֆորդին առաջարկում են ևս մեկ անգամ քողարկման տակ աշխատել, Թափենսը որոշում է ուղեկցել նրան՝ անկախ նրանից, թե ունի արդյոք նա իր ծառայությունների կարիքը, թե ոչ։

Զույգն սկսում է փնտրել գերմանացի գործակալի, ով ներխուժել էր Բրիտանական հրամանատարության շարքեր։ Մի անգլիացի գործակալ, որ հետևել էր այդ գերմանացուն, թողել էր ծածկագրված հաղորդագրություն․ *«Ն, թե՞ Մ։ Սոնգ-Սուզի»*։ Հրանտը գիտեր, որ Սոնգ-Սուզին Սան-Սուսին է, մի հյուրանոց Լիհեմփթոնում, իսկ *Ն*-ն և *Մ*-ն գերմանացի լրտեսներ էին։ Թոմին ուղևորվում է Սան Սուսի, որպեսզի պարզի, թե այնտեղ են գտնվում արդյոք *Ն*-ն և *Մ*-ն, թե նրանցից մեկը, ինչպես նաև պարզելու նրանց ինքնությունը։

Սյուժետային շղթան լի է անսպասելի շրջադարձերով և ունի անսպասելու հանգուցալուծում։

## Մեջբերում

## Գրական քննադատություն
*The Observer* թերթում 1941 թվականի դեկտեմբերի 7-ին վեպի մասին գրվել է․ «Ագաթա Քրիստին որոշեց հանգստանալ Էրքյուլ Պուարոյից և հրաշալի դետեկտիվից, որպեսզի գրի լրտեսական թեթև վեպ պատերազմական թեմատիկայով․․․ Երիտասարդ զույգը, հորինված Միսիս Քրիստիի կողմից, արդեն հասել է միջին տարիքի, սակայն առաջվա պես ախատունակ է, չնայած հազիվ խուսափեցին թակարդից։ Լավ վերջաբան և լիակատար հաճույք»։

*The Guardian* թերթի 1941 թվականի դեկտեմբերի 30-ի կարճ գրախոսականում գրված է․ «Միսիս Քրիստին իրեն ցույց տվեց ավելի հնարամիտ տեսանկյունից, քան երբևէ, և հատկապես հիացնում է, թե ինչպես է հերոսն ինքն իրեն գերությունից ազատում»։

## Ծանոթագրություններ

## Արտաքին հղումներ
Роман «Агент Н или М» в библиотеке Lib.ru 

Կատեգորիա:Ագաթա Քրիստիի վեպեր
Կատեգորիա:Հեռուստասերիալների հիմք ծառայած բրիտանական վեպեր
Կատեգորիա:Անգլերեն վեպեր
Կատեգորիա:Բրիտանական վեպեր
Կատեգորիա:Անգլերեն գրքեր
Կատեգորիա:Անգլերեն գրքեր
Էնդհաուզի առեղծվածը

**«Էնդհաուզի առեղծվածը»** կամ **«Ծայրամասի տան վտանգը»** (), անգլիացի գրող Ագաթա Քրիստիի դետեկտիվ վեպը, գրված 1932 թվականին։

## Սյուժե
Անգլիայի ծովափում հանգստի ժամանակ, Էրքյուլ Պուարոն և կապիտան Հասթինգսը ծանոթանում են երիտասարդ և հմայիչ Նիկ Բաքլիի հետ։ Նրա հետ ունեցած առաջին զրույցից հետո Պուարոն ցույց է տալիս Հասթինգսին փամփուշտ, որը խոցել է օրիորդ Բաքլիի գլխարկը և պետք է սպաներ նրան։

Պուարոն որոշում է պաշտպանել Նիկին և բռնել հանցագործին։ Նա և Հասթինգսը գնում են Նիկի տուն, որը կոչվում է «Էնդհաուզ» («տուն ծայրամասում»)։ Պուարոն բացատրում է նրան ամեն ինչ, իսկ Նիկը խոստովանում է, որ մինչ կատարվածը նրա վրա արդեն կատարվել է երեք մահափորձ, բայց նա չի կարևորել դրանք, կարծելով, որ դժբախտ պատահարներ են եղել։ Պուարոն նախազգուշական քայլեր է ձեռնարկում և խորհուրդ է տալիս Նիկին իր մոտ կանչել իր ընկերուհուն, ու նա կարող է վստահել, որպեսզի պաշտպանի նրան։ Նիկը որոշում է հրավիրել իր զարմուհուն՝ Մեգգի Բաքլիին։

Երբ նրա մոտ հրավառություն նայելու նպատակով հյուրեր են գալիս, կատարվում է հանցագործություն։ Սկզբում Պուաորն մտածում էր, որ Նիկն է սպանվել, բայց երբ նրանք զննում են դիակը, ապա տեսնում են, որ դա Մեգգին է, ում շփոթել են Նիկի հետ կարմիր չինական շալի պատճառով։

Այժմ Պուարոն զբաղվում է սպանության հետաքննությամբ և պետք է պահպանի Նիկ Բաքլիին։

## Հերոսներ
* Էրքյուլ Պուարո - հայտնի դետեկտիվ, հետաքննել է մի շարք գործեր
* Կապիտան Հասթինգս - Պուարոյի հավատարիմ ուղեկիցը

**Էնդհաուզի բնակիչներ**
* Նիկ Բաքլի - երիտասարդ աղջիկ, շատ ակտիվ
* Էլլեն - Նիկի ծառան
* Պարոն Քրոֆթ - արմատներով Ավստրալիայից, սենյակ է վարձում Էնդհաուզում
* Տիկին Քրոֆթ - պարոն Քրոֆթի կինը, նույնպես Ավստրիալիայից

**Ուրիշներ**
* Ֆրեդերիկա Ռայս - Նիկի ընկերուհին, գլխավոր կասկածյալ
* Ջիմ Լազարուս - երիտասարդ մարդ, ով ունի ընկերություն, Ֆրեդերիկայի ծանոթը
* Կապիտան Չելլենջեր - երիտասարդ ծովահեն, Նիկի ծանոթը
* Չարլզ Վայզ - Նիկ Բաքլիի զարմիկը
* Մեգգի Բաքլի - Նիկ Բաքլիի զարմուհին

**Երկրորդական հերոսներ**
* Պարոն Ուիթֆիլդ - փաստաբան
* Պարոն Ռայս - Ֆրեդերիկա Ռայսի կորած ամուսինը, ով փախել է
* Ավագ տեսուչ Ջեպ - Պուարոյի ծանոթ ոստիկանը
* Տիկին Բաքլի - Մեգգիի մայրը

## Ագաթա Քրիստին իր վեպի մասին

## Հրատարակչության պատմություն
Առաջին անգամ տպագրվել է Ամերիկայում *Dodd Mead and Company* ընկերությունում (270 էջ), 1932 թվականի փետրվարին (270 էջ)։ Հետագայում *Collins Crime Club* (250 էջ) ընկերությունում, որը միշտ առաջին է տպագրել Ագաթի Քրիստիի վեպերը.

## Էկրանավորում
* Էնդհաուզի գաղտնիքները (1989 թվական) — Վադիմ Դերբենևի ռուսական էկրանավորումն է։ Էրքյուլ Պուարոյի դերը խաղացել է Անատոլի Ռավիկովիչ։
* Ծայրամասի տան վտանգը (1990 թվական) — հայտնի անգլիական «Ագաթի Քրիստի Պուարոն» հեռուստասերիալի լավագույն էպիզոդներից է, գլխավոր դերում՝ Դևիդ Սուշե, Նիկ Բաքլիի դերը մարմնավորել է Պոլլի Ուոկերը։

## Ծանոթացում
Գրքի հետ ծանոթացման մասում ասվում է՝ 

## Ծանոթագրություններ

## Արտաքին հղումներ
*''Peril at End House'' at the official Agatha Christie website
* 
* Agatha Christie: Peril at End House computer game

Կատեգորիա:Հեռուստասերիալների հիմք ծառայած բրիտանական վեպեր
Կատեգորիա:Էկրանավորված բրիտանական վեպեր
Ֆլեյտա-ողնաշար

**«Ֆլեյտա-ողնաշար»** (), պոեմ, որի հեղինակը Վլադիմիր Մայակովսկին է։ Գրվել է 1915 թվականի աշնանը։

## Ստեղծման պատմությունը
Պոեմի վրա Մայակովսկին սկսել է աշխատել 1915 թվականի աշնանը։ Հայտնի է, որ նույն թվականի նոյեմբերից ոչ ուշ այն արդեն ավարտված էր։

Ի սկզբանե ստեղծագործության անվանումը «Նամակներ նրան» էր։ Հեղինակն իր պոեմը նվիրել է Լիլիա Բրիկին։ Ստեղծագործության առաջին մասում, որը տպագրված է «Взял» ալմանախում, թագավորական ցենզուրայի կողմից հանվել են որոշ հատվածներ։

Կրճատումները վերականգնվել են միայն երկհատոր «Все сочиненное Владимиром Маяковским» ժողովածուում, որը հրատարակվել է 1919 թվականին։ Այդտեղ պոեմը տպագրված է «Ողնաշարի ֆլեյտան» անունով («Флейта позвоночника»)։

Պոեմի առանձին հրատարակումը իրականացվել է հեղինակի կողմից։ Այդ եզակի ձեռագիր-գիրքը նկարազարդվել է հենց Մայակովսկու կողմից։ Տիտղոսաթերթի տեքստը գրված է պոետի կողմից վրձինով․ «*Ողնաշարի ֆլեյտա։ Ստեղծ. Մայակովսկու. Նվիրվում է Լ․Յու. Բրիկին։ Արտագրել է Լ․Յու. Բրիկը։ Նկարել է Մայակովսկին*»։ Տիտղոսաթերթի վերևում նա թողել է ստորագրություն․ «*Այս գիրքը գրել եմ ես։ Վլ․ Մայակովսկի։ 21. XI. 19 թ.*».

## Ծանոթագրություններ

## Գրականություն
* *Маяковский В. В. Полное собрание сочинений: В 13 т.* / АН СССР. Ин-т мировой лит. им. А. М. Горького. — М.: Гос. изд-во худож. лит., 1955—1961.
* *Маяковский В. В. Полное собрание сочинений: В 13 т.* / Т.1. [Стихотворения, трагедия, поэмы и статьи 1912—1917 годов] / Подгот. текста и примеч. В. А. Катаняна; Ред. З. Паперный. — М.: Гос. изд-во худож. лит., 1955. — 464 с.

## Արտաքին հղումներ
* 
* Ֆլեյտա֊ողնաշարի վիդեո էկրանավորումը Vimeo կայքում. https://vimeo.com/139731399

Կատեգորիա:Ռուսական գրականություն
Կատեգորիա:Ռուսերեն գրքեր
Կատեգորիա:Վլադիմիր Մայակովսկու պոեմներ
Տխուր նոճին

**«Տխուր նոճին»** (), Ագաթա Քրիստիի վեպը։ Առաջին անգամ հրատարակվել է 1940 թվականի մարտին Անգլիայում։

ԽՍՀՄ-ում վեպը անվանվել է «Թեյախմություն Հանտերբերիում»։

## Անվանում
Վեպի անվանումը վերցված է Վիլյամ Շեքսպիրի «Տասներկուերորդ գիշեր» պիեսից։

## Էկրանավորում
* 1992 թվականին BBC-ն թողարկել է 4 մասից բաղկացած ռադիոներկայացում։
* 2003 թվականին «Ագաթա Քրիստիի Պուարո» սերիալի շրջանակներում նկարահանվել է ֆիլմ, որի հիմքում ընկած է «Տխուր նոճին» վեպը։ Էրքյուլ Պուարոյի դերում հանդես է եկել Դևիդ Սուշեն։

## Ծանոթագրություններ

## Արտաքին հղումներ
* wikiquote:Agatha Christie#Sad Cypress (1940)
* Վեպը Ագաթա Քրիստիի պաշտոնական կայքում
* Վեպը imdb.com կայքում

Կատեգորիա:1940 վեպեր
Կատեգորիա:Ագաթա Քրիստիի վեպեր
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Հեռուստասերիալների հիմք ծառայած բրիտանական վեպեր
Անվերջանալի գիշեր

**«Անվերջանալի գիշեր»** (), անգլիացի գրող Ագաթա Քրիստիի դետեկտիվ վեպը, որը հրատարակվել է 1967 թվականին՝ «Collins Crime Club» հրատարակչության կողմից:

## Անվանում
Ստեղծագործության անվանումը հեղինակը վերցրել է անգլիացի բանաստեղծ, խորհրդապաշտ և նկարիչ Ուիլյամ Բլեյքի *«Անմեղության խոսքերը»* բանաստեղծության տողերից։

Վեպի վերջին երկու տողերը վերցված են «The Doors» խմբի «The Doors» համանուն երաժշտական ալբոմի «End of the Night» () ստեղծագործությունից, որն առաջին անգամ Միացյալ Նահանգներում թողարկվել է 1967 թվականին։ Հայտնի չէ, թե որն է հեղինակ Ջիմ Մորիսոնի ստեղծագործության սկզբնաղբյուրը, սակայն վեպի և ալբոմի թողարկման համընկնումը պատահական չէր։

## Սյուժե
Պատմությունը գրված է Մայքլ Ռոջերսի կողմից, մի հավակնոտ երիտասարդի, որն առաջին հայացքից սիրահարվում է Ֆենելա Գութմանին։ Նա հանդիպում է վերջինիս՝ այսպես կոչված գնչուական բակում։ Տեղացիները այդ հողակտորին այդպես են անվանում, քանի որ այնտեղ, ըստ հնագույն լեգենդի, իշխում է անեծքը։ Երիտասարդներն, ամուսնանալով, պատրաստվում են գնել հողը և դրա վրա տուն կառուցել։

Հանկարծ Մայքլը իմանում է, որ իր երիտասարդ կին Ֆենելա Գութմանին Անգլիայի ամենահարուստ հարսնացուներից մեկն է և նա արդեն գնել է տուն այդ անիծված վայրում և կառուցել իրենց երազանքների տունը։

Կարծես թե սա իրական երջանկություն է։ Սակայն կարծես թե հին գնչուական անեծքն սկսում է իրագործվել։

|Ագաթա Քրիստի

## Էկրանավորում
1972 թվականին Ագաթա Քրիստիի վեպն էկրանավորվել է «EMI Films» կինոընկերության կողմից։ Ֆիլմի դերակատարներն էին Ջորջ Սանդերսը, Բրիթ Էկլանդը և Հեյլ Միլսը։ Ֆիլմի սյուժեն հիմք է ծառայել «Ագաթա Քրիստիի Միսս Մարփլ» հեռուստասերիալի ստեղծման համար։

## Ծանոթագրություններ

## Արտաքին հղումներ
* Անվերջանալի գիշեր

Կատեգորիա:Անգլիական գրականություն
Կատեգորիա:1967 վեպեր
Կատեգորիա:Ագաթա Քրիստիի վեպեր
Կատեգորիա:Հեռուստասերիալների հիմք ծառայած բրիտանական վեպեր
Կատեգորիա:Էկրանավորված բրիտանական վեպեր
Մահվան բարակը

«**Մահվան բարակը**» (), Ագաթա Քրիստիի դետեկտիվ պատմությունների հավաքածուն, հրատարակվել է Մեծ Բրիտանիայում 1933 թվականին *Odhams Press*-ի կողմից։ Այն նաև հրատարակվել է «Մահվան շունը» վերնագրով։ Հավաքածուի որոշ պատմություններ մեծ մասամբ միստիկ են, այլ ոչ թե դետեկտիվ։

Հավաքածուի մեջ տարբեր տարիների 12 պատմվածքներ են, որոնք հետագայում այլ հավաքածուների մեջ նույնպես ընդգրկվել են։ Հավաքածուի գլխավոր պատմվածքը «Մեղադրության վկան» է, որն ընկած է Ագաթա Քրիստիի հայտնի համանուն պիեսի հիմքում։

Հայտնի բրիտանացի գրող և գրաքննադատ Ռոբերտ Բերնարդը (:en:Robert Barnard) իր «Դետեկտիվի տաղանդը. Ագաթա Քրիստիի ճանաչումը» գրքում այսպես է բնութագրել հավաքածուն․*Մեծ մասամբ կիսամիստիկ պատմություններ են։ Այս հավաքածուում «Մեղադրության վկան» առանձնանում է ինչպես ադամանդ․ միանշանակ դա լավագույն պատմությունն է, որը նա գրել է։ Մնացածից որպես լավագույն կարելի է առանձնացնել «Թևերի կանչը», որը նրա առաջին պատմություններից էր՝ գրված մինչև Առաջին համաշխարհային պատերազմը*։

## Պատմություններ
### Մահվան բարակը
Երիտասարդ մի մարդ հետաքննում է դև-շան հետքերը, որոնք վառված վանքի բեկորների մոտ էին։

### Կարմիր տագնապ
Ոգեհարցության արարողությունից հետո ընտանեկան երեկոյի ժամանակ մահանում է հեռավոր բարեկամը, իսկ դրանից առաջ գուշակը ասել էր, որ պետք չէ տուն գնալ․․․

### Չորրորդ մարդը
Գնացքում նստած են չորս մարդ։ Նրանցից երեքը խոսում են, իսկ մյուսը կամ լռում է, կամ քնած է, կամ էլ ձևացնում է։ Պարզվում է, որ նա շատ ուշադիր լսում էր նրանց բոլոր խոսակցությունները․․․

### Գնչուհին (Միստիկ պատմություն)
Երիտասարդ նավաստուն խնդրում են օգնել գնչուհուն, իսկ նա գնչուներին տանել չի կարողանում․․․

### Լուսամփոփը (Միստիկ պատմություն)
Նոր տուն տեղափոխվելով՝ այրին և իր ընտանիքը հայտնվում են ուրվական տղայի թակարդում, որը սոված էր մնացել և մահացել այդ տանը․․․

### Ռադիո
Ծեր կնոջը ռադիո են նվիրում։ Մի քանի օրից այն սկսում է խոսել ծեր կնոջ մահացած ամուսնու ձայնով․․․

### Մեղադրանքի վկան
Երիտասարդ տղային մեղադրում են սպանության, որը նա չի կատարել։

### Երկնագույն սափորի գաղտնիքը
Գոլֆ խաղալով՝ երիտասարդ տղամարդը կնոջ ձայներ է լսում։ Նայում է ամեն տեղ, բայց ոչ մի կին այդտեղ չկա։ Հնարավոր է դա երկնագույն սափորով կնոջ հոգին էր։

### Հետաքրքիր պատմություններ, որոնք տեղի են ունեցել սըր Արթուր Կարմայկլի հետ
Տարօրինակ մարդու տանը միստիկ դեպքեր են լինում․ սկզբից տիկին Կարմայկլին ինչ-որ մեկը ցանկանում էր կտրատել, հետո հյուրերը գրքի մեջ հետք են գտնում, որը հնարավոր է գիշատիչ կատվի հետք է...

### Թևերի կանչը (Միստիկ պատմություն)
Հարուստ տղամարդը նրբանցքում հաշմանդամի է տեսնում, որը թռչում է, երբ նվագում է իր գործիքով․․․

### Վերջին ոգեհարցության սեանսը (Միստիկ պատմություն)
Դժբախտ կինը խնդրում է սեանս կազմակերպել, որպեսզի կարողանա կապվել իր մահացած երեխայի հետ․․․

### SOS (Միստիկ պատմություն)
Տանը, որտեղ կանգ են առել հայրը, երկու դուստրերը և մեկ ճանապարհակից, աղջիկներից մեկը սեղանի փոշու վրա գրում է SOS։

## Ծանոթագրություններ

Կատեգորիա:Անգլերեն գրքեր
Կատեգորիա:Անգլերեն գրքեր
Գերբնական գազաններ, և որտեղ են նրանք բնակվում

**Ֆանտաստիկ գազաններն ու նրանց բնակեցման վայրը**, գիրք, որի հեղինակը Ջոան Ռոուլինգն է։ Այն լույս է տեսել 2001 թվականին։ Գրքից ստացված հասույթը կազմել է մոտ 15.7 միլիոն ֆունտ ստեռլինգ և այդ հասույթի մոտ 80%-ը տրամադրել են Comic Relief բարեգործական ֆոնդին։ 2013 թվականի սեպտեմբերի 12-ին Ջոան Կետլին Ռոուլինգը իր ֆեսբուքյան էջում նշել է համանուն ֆիլմի մասին։

## Հորինված գիրք
Ֆանտաստիկ գազաններն ու նրանց բնակավայրը՝ գրքի պատճենը գտնվում է Հարրի Փոթերի ձեռքին, որը գրել է Նյուտոն Սկամանդերը, որը հայտնի է որպես կենդանաբանական կախարդական ուժերի տիրապետող մարդ։

Գրքում նկարագրվում է կախարդական կենդանաբանական ուժի մասին։ Այդտեղ նաև բացատրվում է «ֆանտաստիկ գազան» և «ֆանտաստիկ արարած» հասկացությունները՝ նշելով դրանց տարբերությունները։ Տեղեկատվությունը պահպանվում է գրքում, որի հեղինակն այդ բոլոր տեղեկությունները հավաքել է շատ տարիների ընթացքում։ Այս գիրքը Հոգվարթսի 1-ին կուրսի ուսանողները պարտադիր անցնում են։ Ըստ այդ գրքի՝ Հոգվարթսը գտնվում է Շոտլանդիայում։

## Նյութ Սքամանդեր
Գրքի մտացածին հեղինակը Նյութ Սքամանդերն է՝ ծնված 1897 թվականին։ Նրա մասին եղած տեղեկությունների համաձայն՝ նա տիրապետում էր կենդանաբանական կախարդական ուժին։

Նա թեև չի ավարտել Հոգվարթսի դպրոցը, բայց շուտով ստացավ աշխատանք Կախարդության նախարարությունում։ Հետո 2 տարի աշխատել է տնային էլֆերի ուսուցման բաժնում։

Այժմ անցնելով թոշակի՝ նա ապրում է Դորսետում իր կնոջ՝ Պորպանտինի հետ և որդու հետ։

Թեպետ Ռոուլինգը երբեք չի ասել, որ ինքն է գրքի իրական հեղինակը, Նյութ Սքամանդերը նրա հիշատակին գրքի վրա նշել է նրա անունը։

## Էկրանավորում
«Գերբնական գազանները»-ը նաև ֆիլմաշար է, որի ռեժիսորն է Դեյվիդ Յեյթսը և հանդիսանում է Հարրի Փոթերի ֆիլմաշարի սփին-օֆֆ պրիքվելը։ Ֆիլմաշարը բաղկացած է երեք ֆենթեզի ժանրի ֆիլմերից՝ «Գերբնական գազանները և որտեղ են նրանք բնակվում» (2016), «Գերբնական գազանները. Գրինդելվալդի հանցագործությունները» (2018) և «Գերբնական գազանները. Դամբլդորի գաղտնիքները» (2022)։ 2001–2011 Հարի Փոթերի ֆիլմաշարից հետո «Գերբնական գազանները» նշանավորվում է որպես «Wizarding World» տիեզերքի ֆրանշիզայի երկրորդ ֆիլմաշարը։

## Ծանոթագրություններ

## Արտաքին հղումներ
* Գերբնական գազաններ, և որտեղ են նրանք բնակվում

Կատեգորիա:Ջոան Ռոուլինգի ստեղծագործությունների էկրանավորումներ
Զանգակներ (Դիքենսի վեպ)

**Զանգակներ** (, ամբողջական անվանումը *Զանգակներ. պատմություն զանգակաների մասին, որոնք ղողանջել են հին նոր տարվան և ազդարարելնոր տարին* ), անգլիական գրականության դասարական գրող Չարլզ Դիքենսի պատմվածքը։ Գրվել և հրապարակվել է 1844 թվականին. * A Christmas Carol* պատմվածքից մի տարի առաջ և «Օջախի կայծ» վեպից մեկ տարի հետո։

## Պատմության զարգացում
Դիքենսը գիրքը գրել է 1844 թվականի վերջին՝ Իտալիա այցելության ժամանակ։ Նոր տարվա նախօրեին, պատմվածքի գլխավոր հերոս տասնվեցամյա սուրհանդակ Թրուհտի Վեքը, ով մռայն մտքերով էր համակված թերթերում հայտնված հաղորդագրություններից, որը պատմում էր բանվոր դասակարգի շրջանում գերակայող հանցագործությունների և անբարոյականության մասին։ Թրուհիին մտագոհում էր այն հարցը, թե արդյոք բանվորները չար են իրենց բնույթով, թե այդպիսին են դարձել աղքատության և ճնշվածության պատճառով։

Այդպիսի մտորմունքներով լի օրերից մեկւ ժամանակ Թրուհտի աղջիկը՝ Մեգը, և նրա վաղեմի ամուսինը՝ Ռիչարդը հայտնում են վերջինիս իրենց ամուսնության մասին, որը պետք էր տեղի ունենար հաջորդ օրը՝ հունվարի 1-ին։ Թրուհտին, իմանալով այս նորությունը, շատ ուրախացավ, սակայն ամբարտավան ալդերման Քյութի և քաղաքական տնտեսագետ պարոն Ֆեյլերի հետ հանդիպումը ուրախությունը փոխեց տխրություն. պատճառն աղքատների շրջանում ամուսնություն իրականացնելն էր։

## Սոցիալական հարցեր
«Զանգակներ» պատմվածքը, ինչպես և «Սուրբծննդյան երգեր»-ը, ոչ թե գրվել է պատմվածք միայն երեխաների համար, այլ նաև որպես պատմվածք անդրադարձել է Անգլիայի հասարակությա մեջ 19-րդ դարի ընթացքում ծագած արդիական հարցերին։ Այս ստեղծագործությունում, օրինակ, ալդերման Քյութի և քաղաքական տնտեսագետ պարոն Ֆեյլերի դատողությունից Դիքենսն ընդգծել է այս երեք բարոյական խնդիրները.

**1.** Հարուստ մարդիկ երազում են  իդեալականացնել «Ոսկե դար»-ը, սակայն չեն ձգտում անել այդ իրենց իշխանության միջոցով՝ բարելավելով կյանքի պայմանները այստեղ և հիմա.

"Էհ, հին ժամանակներ, հին ու բարի ժամանակներ, փառավո՜ր հին ժամանակներ։ Հիմա դրանցից ոչինչ չի մնացել... է՜հ։ Հին ու բարի ժամանակներ, հին ու բարի ժամանակեր։ Ահ, այդ ի՜նչ ժամանակներ էին։ Միակ ժամանակը, երբ արժեր ապրել։ Ի՞նչ սպասել հաջորդ՝ գալիք ժամականերից կամ մարդկանցից։ Բայց ընդհանրապես կարո՞ղ ենք դրան ժամանակ անվանել։ Ըստ իս՝ ոչ։

**2.** կարծում են, որ մարդկային անհատական երջանկությունն ու վիշտը իշխանութիւնների համար նշանակություն չունեն։

**3.** քննադատում են աղքատ մարդկանց, չառաջարկելով նրան ոչ օգնություն, ոչ էլ խղճահարությամբ լցվում վերջիններիս հանդեպ։

"Այժմ նրանք շատ են անհեթեթություններ խոսում աղքատության մասին, և ասում են. «պետք է ինչ-որ բան ձեռնարկել»։ Այդպես են ասում, չէ՞: Հա-հա-հա Հիմա նորաձև է ամեն տեսակի խոսքերը թերասնման մասին". 


## Ծանոթագրություններ

## Արտաքին հղումներ
*''The Chimes'' at Internet Archive.

* ''The Chimes''  – Easy to read HTML version.

**Ֆիլմ**
*Official film website 
**Թատրոն**
* "The-Chimes.com"

Կատեգորիա:1844 գրքեր
Կատեգորիա:Ամանոր
Կատեգորիա:Անգլիական գրականություն
Կատեգորիա:Էկրանավորված բրիտանական վեպեր
Կատեգորիա:Չարլզ Դիքենսի վեպեր
Կատեգորիա:Փիլիսոփայական գրականություն
Հուղարկավորությունից հետո

**«Հուղարկավորությունից հետո»** (), Ագաթա Քրիստի դետեկտիվ վեպը Էրքյուլ Պուարոյի ստեղծագործությունների շարքից, որն առաջին անգամ 1953 թվականին հրապարակվել է ԱՄՆ-ում «Funerals are Fatal» անվանումով։ Նույն տարում վեպը տպագրվել է Մեծ Բրիտանիայում Collins Crime Club հրատարակչությունում՝ իր իրական անվանումով։

## Սյուժե
Ռիչարդ Էբերնետիի հուղարկավորությունից հետո,  ընտանիքի մնացած անդամները հավաքվում են ծանոթանալու կտակին։ Նրա մահը հանկարծակի էր, սակայն սպասելի։ Ասում էին, որ նրա մահը բնական է եղել։ Կորայի բավական անտակտ «Նրան սպանել են, այնպես չէ՞» հայտարարությունից հետո, ընտանիքի փաստաբանը սկսում է կասկածել, հանցագործության կատարման մեջ և որոշում է հետաքննություն սկսել։ Հուղարկավորությունից վերադառնալուց հետո, Կորա Լենսկենեն կացինի հարվածով սպանված էր։ Դա գողության նման չէր։ Փաստաբան Էնտուիլսը հրավիրում է Պուարոյին, ով իր հերթին խնդրում է իր հին ընկեր Գոբիին, որ օգնի հետաքննության հարցում։

## Գործող անձինք
* Էրքյուլ Պուարո — բելգիական խուզարկու
* Պարոն Էնտուիսլ — Էբերնետի ընտանիքի փաստաբան
* Տեսուչ Մորտոն — խուզարկու
* Պարոն Գոբի — մասնավոր խուզարկու
* Ռիչարդ Էբերնետի — Էբերնետի ընտանիքի ժառանգորդ
* Կորա Լենսկենե — Էբերնետի ընտանիքի ժառանգորդ, նկարչուհի
* Տիկին Գիլկրիստ — Կորայի գործընկերուհի
* Ջորջ Կրոսսֆիլդ — Էբերնետի ընտանիքի ժառանգորդ
* Մայքլ Շեին — դերասան
* Ռոզամունդ Շեին — Էբերնետի ընտանիքի ժառանգորդ, դերասանուհի
* Հելեն Էբերնետի — Էբերնետի ընտանիքի ժառանգորդ
* Տիմոթի Էբերնետի — Էբերնետի ընտանիքի ժառանգորդ, հաշմանդամ 
* Մոդ Էբերնետի — Տիմոթիի կինը
* Սյուզեն Բենկս — Էբերնետի ընտանիքի ժառանգորդ 
* Գրիգորի Բենկս — Սյուզենի ամուսինը, քիմիկոս

## Էկրանավորում և այլ ադապտացիաներ
Վեպի հիման վրա նկարահանվել է լիամետրաժ ֆիլմ, որը դուրս է եկել 1963 թվականին «Murder at the Gallop» վերնագրով։ Ըստ սցենարի՝ Էրքյուլ Պուարոն փոխվել է տիկին Մարփլի, որը խաղում էր հայտնի բրիտանացի դերասանուհի Մարգարետ Ռուտերֆոլդը։ Վեպը հիման վրա 2006 թվականին նկարահանվել է բրիտանական «Ագաթա Քրիստի Պուարոն» հեռուստասերիալի 10-րդ եթերաշրջանի դրվագներից մեկը]։

Ադապտացիան պարունակում է մի քանի փոփոխություններ․
*Ֆիլմում Կորան ամուսնացած էր իտալացու հետ, ոչ թե ֆրանսիացու, այդ իսկ պատճառով փոխվում է նրա ազգանունը, վեպում՝ Լենսկենե, իսկ ֆիլմում Գոլաչինո։ Ֆիլմում ամուսինը դեռ ողջ է, իսկ վեպում վաղուց մահացել է։
*Վերջում պարզվում է, որ նկարը Ռեմբրանդի աշխատանքն է, այլ ոչ Վերմեերինը։
*Թիմոթիի քայլելու ունակությունը արտացոլվում է միայն վերջում, սակայն գրքում այն, որ նա հաշմանդամություն չունի, հայտնի էր հենց սկզբից։ 
*Պարզվում է, որ Ջորջը Հելենի տղան է։ Սյուզանը ամուսնացած չէր, սակայն թաղման հաջորդ օրը նա ու Ջորջն, ովքեր արդեն սիրահարված են միմյանց, եղել են Լիչետ հյուրանոցում և զբաղվել սիրով։

## Արտաքին հղումներ
* 

## Ծանոթագրություններ

Կատեգորիա:1953 վեպեր
Կատեգորիա:Ագաթա Քրիստիի վեպեր
Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Էկրանավորված բրիտանական վեպեր
Կատեգորիա:Հեռուստասերիալների հիմք ծառայած բրիտանական վեպեր
Մատրյոշկա (ֆիլմ)

**Մատրյոշկա** (), ռեժիսոր Կարին Հյորլերի 2006 թվականի վավերագրական ֆիլմ։ Ֆիլմը երեք տարի շարունակ կինեմատոգրաֆիայի պատմության մեջ եղել է ամենատևականը (5700 րոպե՝ 95 ժամ), մինչև որ 2009 թվականին թողարկվեց «Սինեմատոն» ֆիլմը։ «Մատրյոշկան» չունի հնչյունավորում։

## Դիպաշար
Ֆիլմն իրենից ներկայացնում է լուսանկարների հերթագայություն։ Նկարներում պատկերված են հեծանիվով ընթացող տղա, փողոց, տներ, ավտոտնակներ և երկինք։ Ժամանակի ընթացքում նկարները փոքր-ինչ փոխվում են, բայց դրանց փոփոխությունն անզեն աչքով աննկատելի է։

## Ցուցադրություն
Առաջին ցուցադրությունը կայացել է Գերմանիայի Մայնի Ֆրանկֆուրտ քաղաքի «Լյումինել 2006» փառատոնի ընթացքում։ Ցուցադրությունն սկսվել է 2006 թվականի ապրիլի 23-ին առավոտյան ժամը 6-ին և ավարտվել ապրիլի 28-ի գիշերվա ժամը 1-ին (ընթացքում արվել է ընդմիջում գիշերվա ժամը 1-ից մինչև առավոտյան 6-ը)։ Ցուցադրությունն անցկացվել է բացօթյա 100 մ² մակերեսով լուսակիսահաղորդչային էկրանով։ Ներկայումս ֆիլմը հասանելի է միայն DVD-ի *wmv* ձևաչափով։

## Տես նաև
* Ամենաերկար ֆիլմերի ցանկ

## Արտաքին հղումներ
* 
* Կայացած ցուցադրության մասին *faz.net* կայքում
* Ֆիլմը ծրագիրը «Լյումինել 2006» փառատոն ժամանակ  
* Իր ֆիլմի մասին պատմում է ռեժիսոր և պրոդյուսեր Կարին Հյորլերը
* http://light-building.messefrankfurt.com/frankfurt/de/fakten_bilder-detail.html?guid=mf_ddsp147_8178 
* http://light-building.messefrankfurt.com/frankfurt/de/fakten_1744.html 

Կատեգորիա:2000-ականների գերմանական ֆիլմեր
Կատեգորիա:2006 ֆիլմեր
Կատեգորիա:Գերմանական վավերագրական ֆիլմեր
Կատեգորիա:Գերմանական ֆիլմեր
Կատեգորիա:Կարին Հյորլերի ֆիլմեր
Սեբաստիան Նայթի իսկական կյանքը

**«Սեբաստիան Նայթի իսկական կյանքը»** (), Վլադիմիր Նաբոկովի առաջին վեպը անգլերենով։ Գրվել է 1938 թվականին դեկտեմբերին և 1939 թվականին հունվարին Փարիզում, առաջին անգամ տպագրվել է 1941 թվականին ԱՄՆ-ում։

## Սյուժե
Պատմողը ռուս ներգաղթյալ ոմն Վ-ն է, որը գրում է գիրք վերջերս մահացած իր արյունակից եղբոր՝ անգլիացի գրող Սեբաստիան Նայտեի () մասին։ Նկարագրվում է, թե ինչպես է պատմողը տեղեկություններ հավաքում Սեբաստիանի մասին՝ բացահայտելով նրա կյանքի, ստեղծագործության և սիրո մասին գաղտնիքները։

Վեպում գործողությունները զարգանում են շախմատային խաղի սկզբունքները. գլխավոր հերոսի ազգանունը (Knight) նշանակում է «շախմատի ձի», նրա ընկերուհու ազգանունը՝ Բիշոպ (Bishop, «շախմատի փիղ»), սիրեցիալի անունը՝ Լեսերֆ (նշանակում է «թագուհի»)։

## Ծանոթագրություններ

Կատեգորիա:1941 թվականի ամերիկյան վեպեր
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Անգլերեն վեպեր
Կատեգորիա:Վլադիմիր Նաբոկովի վեպեր
Գնդապետին ոչ ոք չի գրում

**Գնդապետին ոչ ոք չի գրում** (), կոլումբիացի գրող Գաբրիել Գարսիա Մարկեսի վիպակ։ Այս ստեղծագործության համար հեղինակն արժանացել է գրականության Նոբելյան մրցանակի։ Վիպակն առաջին անգամ լույս է ընծայվել 1961 թվականին։

## Սյուժե

Վիպակի գործողությունները տեղի են ունենում կոլումբիական փոքր քաղաքում՝ 1956 թվականին։ Գլխավոր հերոսը յոթանասունհինգամյա գնդապետն է, ով Հազարօրյա պատերազմի վետերան էր։ Նա ապրում էր քաղաքի արվարձաններից մեկում՝ իր կնոջ հետ, իսկ որդու՝ Ագուստինի մահից հետո (ում սպանել են քաղաքական բրոշյուրների տարածման համար) նրանք քարշ էին տալիս իրենց կիսաաղքատ վիճակը։ Գնդապետը մայրաքաղաքից արդեն մի քանի տարի սպասում է նամակի, որը վերաբերում է թոշակին։ Նրան պետք է որպես պատերազմի վետերան թոշակավորեին, սակայն այդպես էլ նրան ոչ ոք չէր գրում։ Միևնույն ժամանակ նա կապ էր պահպանում Ագուստինի ընկերների հետ, ովքեր զբաղվում էին նաև ընդհատակյա գործունեությամբ։

Ծերունին իր հույսը դրել էր մարտական աքլորի վրա, որը կարող էր հաղթել մենամարտը և իրենց համար որոշ գումար աշխատել։ Նա նույնիսկ այն ժամանակ է կերակրում աքաղաղին, երբ կնոջ հետ սոված էին և ուտելիք չունեին։ Նրան առջարկում են վաճառել աքլորին, սական գնդապետը հրաժարվում է։

Նրանք արդեն վաճառել էին իրենց կարի մեքենան, որը քիչ թե շատ շահույթ էր բերում նրանց։ Սակայն գնդապետը կերակրում էր աքլորին, մարզում էր նրան և շարունակում էր սպասել նամակի։ Շուտով նրանց տանը չէր մնացել հացի ոչ մի կտոր, իսկ գնդապետի կինը ծանր հիվանդ էր։ Դեկտեմբերյան անձրևոտ գիշերներին գնդապետին տաքացնում էին իր տաք հիշողությունները բանակային կյանքի մասին։ Նա դեռ հույս ուներ, որ կարող է նավով նամակ ստանալ։ Նրան հույս էր տալիս և այն, որ արդեն սկսել էին աքլորների մարզական մենամարտերը, իսկ իր աքլորին հավասարը չկա։ Գնդապեը իր հուսահատվող կնոջը հորդորում էր դիմանալ ևս քառասունհինգ օր։ Սակայն կնոջ հարցին, թե ինչ պետք է ուտել այդքան ժամանակ, ամուսինը հստակ պատասխանում էր՝ «կեղտ»։

## Գեղարվեստական առանձնահատկություններ

«Գնդապետին ոչ ոք չի գրում» վիպակը Գարսիա Մարկեսի առաջին ստեղծագործություններից է։ Այդ ժամանակ Գարսիա Մարկեսը դեռ այդքան հայտնի չէր, և նրա ստեղծագործությունը դեռ չէր ճանաչվում որպես մոգական ռեալիզմ։

## Էկրանավորում
* «Գնդապետին ոչ ոք չի գրում» (ռեժիսոր՝ Արտուրո Ռիպշտեյն) (1999)

## Թատերական բեմականացում
* 2001 թվականին,Մարինա Գլուխովսկու կողմից, Օմսկի ակադեմիական դրամայի թատրոն։

## Մշակութային նշանակություն
* «Եղբայր 2» ֆիլմի սաունդռեկում մտել է «Բի 2» խմբի «Գնդապետին ոչ ոք չի գրում» երգը։ Ռուսաստանում երգը դարձավ շատ հայտնի, և հենց դրանից էլ սկսեցին խմբի հաջողությունները։ Այս երգը դարձավ «Եղբայր 2» ֆիլմի գլխավոր սաունդթրեկը։

## Ծանոթագրություններ

Կատեգորիա:Գաբրիել Գարսիա Մարկեսի ստեղծագործություններ
Ձիրք (վեպ)

«**Ձիրք**» (), ռուս գրող Վլադիմիր Նաբոկովի վեպը։ Նաբոկովի վերջին ստեղծագործությունն է։

Վեպը գրվել է 1935-1937 թվականներին։ Վեպի գլխավոր հերոսը կրում է հեղինակի կենսագրական գծերը՝ նա երիտասարդ սկսնակ բանաստեղծ է, հայտնի գիտնականի որդի, ներգաղթյալ, անհետ կորած։

Հերոսն ապրում է իր վարձակալած բնակարանում։ Տանտերը նախկին դատախազ է։ Այդ տանը ապրում էր նաև տան տիրոջ աղջիկը։ Հերոսը և աղջիկը սիրում են միմյանց, սակայն հարաբերությւոնները հետագա ընթացք չեն ստանում։

Վեպն առաջին անգամ թարգմանվել է անգլերեն 1963 թվականին։

## Հրատարակում
Վեպը առաջին անգամ հրատարակվել է «Ժամանակակից գրառումներ» ամսագրում 1937-1938 թվականներին։

Վեպը ԽՍՀՄ-ում առաջին անգամ հրատարակվել է 1990 թվականին՝ Մոսկվայում։

## Ծանոթագրություններ

## Արտաքին հղումներ
* The Gift Project. Concordance, Literary and Visual Commentary
* Dieter E. Zimmer: Nabokov's Berlin 

Կատեգորիա:Վլադիմիր Նաբոկովի վեպեր
Կատեգորիա:1937 վեպեր
Կատեգորիա:1961 թվականի ամերիկյան վեպեր
Կատեգորիա:1938 վեպեր
Կատեգորիա:1936 թվականի ռուսական վեպեր
Արծաթե բանալին

**«Արծաթե բանալին»** (), ամերիկացի գրող Հովարդ Ֆիլիպս Լավքրաֆտի կարճ պատմությունը։ Հավորդ Ֆիլպսը գրեց այդ պատմությունը 1926 թվականին և ընդգրկված է «Երազների շրջափուլի» մեջ։ Սկզբում պատմությունը հրատարակվել է *[[Weird Tales]]* ամսագրի հունվարյան հրատարակությունում 1929 թվականին։ «Արծաթե բանալին» «Անտեսանելի Կադաթի լուսնոտության փնտրտուքը» պատմության շարունակությունն է։

Պատմության մեջ և իր շարունակությունում որպես Պրոտագոնիստ Լավքրաֆտը օգտագործում է Ռենդոլֆ Քարթերին։

## Ոգեշնչություն
Պատմությունը գրելու համար մեծ ազդեցություն է ունեցել Լավքրաֆտի այցելությունը Ֆոսթեր, որտեղ բնակվում էին մայրական կողմից նախնիները։ Բինիջ Կորի կերպարը առաջացել է Էմմա Կորի Ֆիլիփս, որը Լավքրաֆտի բարեկամներից մեկն է և Բենիջի Փլեյսի՝ ֆերմերի անունների միաձուլումից․ այդ ֆերմերն ապրում էր նրանց տան դիմաց։

## Քննադատություն
*Weird Tales* պարբերականի խմբագիր Ֆարնսվոտ Ռայթը սկզբում մերժեց պատմությունը, երբ հեղինակն այն խմբագրություն բերեց 1927 թվականի կեսերին։ Սակայն մի տարի անց *Weird Tales* խմբագիր Ֆարնսվոտ Ռայթը խնդրեց կարդալ պատմությունը և տպագրեց այն։ Շուտով ամսագրի խմբագիրը հայտնեց Լագքրատին, որ կարդացողները չհավանեցին «Արծաթե բանալին» պատմվածքը։

## Ծանոթագրություններ

## Արտաքին հղումներ
* S. T. Joshi and David Schultz, *An H. P. Lovecraft Encyclopedia*.

Կատեգորիա:Հովարդ Ֆիլիպս Լավքրաֆտի ստեղծագործություններ
Սիթաֆորդի առեղծվածը

**Սիթաֆորդի առեղծվածը** (), Ագաթա Քրիստիի դետեկտիվ վեպը։ ԱՄՆ-ում վեպը հրատարակվել է «Սպանություն Հեյզլմուրում» անունով ()։ ԽՍՀՄ-ում վեպն առաջին անգամ հրապարակվել է 1986 թվականին Լենիզդատի կողմից։

## Սյուժե
Դարտմուրի Ստիֆորդ փոքրիկ գյուղը (Դևորշիրի կոմսություն) ամբողջությամբ հայտնվել է ձյան տակ։ Հարավային Աֆրիկայից եկած տիկին Ուլլետը, տանը իրականացնում է Ոգեհարցության սեանս։ Սեանսում քննարկում էին կապիտան Տրևլյանի սպանության հարցը։ Նա տան տերն էր, ով հանձնել էր տունը տիկին Ուլլետին և տեղափոխվել Էկզեմպտոն քաղաք։ Մայոր Բարնեբին՝ կապիտանի լավագույն ընկերը, փնտրելով Տրևլյանին գտնում է նրան մահացած։ Հետաքննությունը հանձնարարվեց տեսուչ Նարրակոտուին, ով կասկածում էր (կամ ցույց էր տալիս, որ կասկածում է)՝ Ջեյմս Պիրսոնին, մահացածի զարմիկին, որը այդ ժամանակ գտնվում էր քաղաքում, և ձերբակալում է նրան։ Ձերբակալվածի հարսնացուն՝ Էմիլի Տրեֆուսիսը, նախաձեռնում է զուգահեռ հետաքննություն։

## Գործող դեմքեր
* Ջոզեֆա Տրաբիլյան – հարուստ տղամարդ, նախկին կապիտան
* Էմիլի Տրեֆուսիս – Պիրսոնի հարսնացուն, փորձում է ջրի երես հանել կատարված սպանությունը
* Ջիմ Նարրակոտ – ոստիկան, տեսուչ
* Ջոն Բարնեբի – մայոր, սպանված կապիտանի լավագույն ընկերը
* Գլորիա Ուլլետ – տան տերը, ով անցկացրել է ոգեհարցության սեանս
* Վիոլետ Ուլլետ – տիկին Ուլլետի կինը
* Դոնալդ Գարֆիլդ – Սիտաֆորդի բնակիչ
* Ռիկրոֆտ – Սիտաֆորդի բնակիչ
* Դյուկ – Սիտաֆորդի բնակիչ
* Ջեյմս Պիրսոն – սպանված կապիտանի զարմիկը, գլխավոր կասկածյալ
* Չարլզ Ենդերբի – լրագրող, օգնում է Էմիլիին հետաքննության հարցում

## Էկրանավոում
1986 թվականին թողարկվել է ֆիլմը «Գաղտնիք, Սիտաֆորդում» անվանմամբ։ Գլխավոր դերում՝ Ջեյն Բարկին։

2006 թվականին թողարկվել է գրքի հեռուստաֆիլմը։ Ֆիլմում սյուժեն մեծ փոփոխության է ենթարկվել, և էկրանավորումը նմանվել էր վեպի։

## Ծանոթագրություններ

Կատեգորիա:Ագաթա Քրիստիի վեպեր
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Հեռուստասերիալների հիմք ծառայած բրիտանական վեպեր
Իմաստության գաղտնիքը

**Իմաստության գաղտնիքը** (), Ռեյ Բրեդբերիի 1975 թվականին գրած պատմվածքն է։ Առաջին անգամ հրատարակվել է «Harper’s Weekly» ամսագրում 1976 թվականի սեպտեմբերի 6-ին, նույն թվականին ստեղծվում է «Մինչև ուշ գիշեր» ժողովածուն()։ Ապագայում ստեղծում է մի քանի ժողովածուներ, որոնցից նշանավոր է «Պատմություն Ռեյ Բրեդբերի» (; 1980 թվականին կազմված 100 պատմություններից։ Բացի այդ արտատպվել է նաև «After Stonewall: A Critical Journal of Gay Liberation» (1977, № 4) ամսագրում։

## Ստեղծման պատմությունը
Սկզբում՝ Ռեյ Բրեդբերին գրել է համանուն պիես՝ մեկ գործողությամբ։ Դրա մի մասի հիմքում ընկած են Բրեդբերիի՝ Իռլանդիայում եղած ժամանակ՝ «Մոբի Դիկ» ֆիլմի սցենարի և նկարահանումների ընթացքում ստացած տպավորությունները։ 2010 թվականին պիեսը բեմադրվել է Լոս Անջելեսում՝ գրողի 90-ամյա հոբելյանի նվիրված միջոցառմանը՝ դերասաններ Ջեյմս Կրոմվելի և Դևեր Շեյմուսի մասնակցությամբ։

## Սյուժե
Տարեց իռլանդացին՝ բժիշկներից իմանալով, որ իրեն հաշված օրեր են մնացել ապրելու, ուղևորվում է հրաժեշտ տալու Մեծ Բրիտանիայի տարբեր քաղաքներում ապրող իր հարազատներին և առանց նախազգուշացման այցելում է թոռանը։  Տեսնելով Թոմի հարմարավետ կահավորված բնակարանը՝ ծերունին ենթադրում է, որ նա ինչ-որ աղջկա հետ է ապրում։ Բայց պարզվում է, որ Թոմն ապրում է Ֆրենկ անունով ինչ-որ երիտասարդի հետ։ Թոմի՝ պապու հետ հանդիպմանը չխանգարելու համար, Ֆրենկը բնակարանից դուրս է գալիս։ Տեսածից ցնցված՝ ծերունին պատմում է թոռանը, որ իր կյանքի ամենավառ և տպավորիչ հուշն իր կարճատև ընկերությունն էր շրջիկ կրկեսից 12-ամյա մի տղայի հետ։ Վաղ առավոտյան, ծերունին շոյելով թոռնիկի գլուխը, տանից դուրս է գալիս, և Ֆրենկին խնդրում ուշադիր լինել Թոմի նկատմամբ։ Ֆրենկը մոտենում է քնած Թոմին և  իր ներքին ձայնը,  կարծես, հուշում է դիպչել այնտեղ, որտեղ հինգ րոպե առաջ դիպել էր պապի ձեռքը։

## Քննադատների ընկալումը
Քննադատ Ռալֆ Սպերին «Best Sellers» (դեկտեմբեր, 1976) ամսագրում մեկնաբանելով  Բրեդբերիի «Կեսգիշերից մի փոքր անց» ժողովածուն՝ նշել է, որ «Իմաստության գաղտնիքը» պատմվածքը երբևէ իրեն հանդիպած ամենազգացմունքային, տպավորիչ ստեղծագործությունն է նույնասեռականության մասին։

## Ռուսերեն թարգմանություն
Բրեդբերիի պատմվածքը անգլերենից ռուսերեն թարգմանել է Նորա Գալը 1977 թվականին։ Այն թարգմանչի կյանքի ընթացքում մնացել է անտիպ։ Ըստ Նորա Գալի թոռան՝ գրականագետ և գեյ-ակտիվիստ Դմիտրի Կուզմինի, «տատիկս ինձ նույնպես թողել է զուտ անձնական կտակ՝ Բրեդբերիի «Իմաստության գաղտնիքը» պատմվածքը, գավառական մի պապիկի մասին, որը նախքան մահանալը եկել էր մայրաքաղաք, որպեսզի այցելի իր սիրելի թոռանը և հայտնաբերեց, որ իր թոռը ապրում է տղայի հետ. նա այն թարգմանեց 1977 թվականին, երբ ես ութ տարեկան էի, դրեց դարակի մեջ, և ես այն այնտեղից հանեցի 1991 թվականին՝ նրա մահից հետո, և այն հրապարակեցի ռուսական երկրորդ գեյ ամսագրի (РИСК) առաջին համարներից մեկում։

## Ծանոթագրություններ

Կատեգորիա:1975 գրքեր
Կատեգորիա:Ռեյ Բրեդբերիի ստեղծագործություններ
Կապույտ գնացքի առեղծվածը

**«Կապույտ գնացքի առեղծվածը»** (), Ագաթա Քրիստիի 1928 թվականի վեպը Էրքյուլ Պուարոյի մասին ստեղծագործությունների շարքից։ Հայերեն թարգմանությունը հրատարակվել է 2022 թվականին։

## Սյուժե
Պուարոն նստում է «Կապույտ գնացք» (), որը ուղևորվում է դեպի Լազուր ափ։ Այդ նույն գնացքն է նստում նաև Քեթրին Գրեյը, որն առաջին անգամ ժառանգություն ստանալուց հետո, անց է կացնում ձմեռային արձակուրդները Անգլիայից դուրս։ Գնացքում նա ծանոթանում է հարուստ ամերիկացի ժառանգորդուուհու՝ Ռութ Քեթթերինգի հետ, ով փախչել է իր ընտանիքից, հանդիպելու համար իր սիրեկանին։ Հաջորդ առավոտյան Ռութին հայտնաբերում են սպանված իր կուպեում։ Գողացված են անգին սուտակներ, որոնք, հնարավոր է, ժամանակին պատկանում էին Եկատերինա երկրորդին։ Բացի այդ, կուպեի մոտ սպանված զոհը նկատել էր մի կասկածելի մարդու։ Այդ ամենը դրդում է Պուարոյին սկսել մարդասպանի որոնումները։

Վեպի սյուժեն հիմնված է 1923 թվականի «Պլիմության էքսպրես» () պատմվածքի վրա, որը զետեղվել է Պուարոյի վաղ գործերը () պատմվածքների հավաքածուի մեջ, որը հրատարակվել է Բրիտանիայում միայն 1974 թվականին, իսկ ԱՄՆ-ում 1951 թվականին։

Այդ վեպում առաջին անգամ հայտնվում է Սենթ-Մերի-Միդ (անգլերեն՝ St. Mary Mead) փոքրիկ գյուղի մասին նկարագրությունը, որը հետագայում դառնում է Միսս Մարփլի տունը։

### Վեպի կերպարները
* **Էրքյուլ Պուարո** - հիասքանչ մասնավոր դետեկտիվ
* **Ռուֆուս Վան Ալդին** - ամերիկացի միլիոնատեր
* **Ռութ Քեթթերինգ** - Ռուֆուսի դուստրը
* **Դերեք Քեթթերինգ** - Ռութի ամուսինը
* **Միրել** - պարուհի, Դերեքի սիրուհին
* **Մայոր Ռիչարդ Նայտոն** - նախկին զինվորական, Վան Ալդինի քարտուղարը
* **Ադա Մեյսոն** - Ռութի աղախինը
* **Քեթրին Գրեյ** - երիտասարդ անգլիացի կին
* **Ռոզալի Թեմփլին** - Քեթրինի զարմուհին
* **Լենա Թեմփլին** - Ռոզալիի դուստրը
* **Կոմիսար Կո** - ոստիկանության կոմիսար
* **Ջորջ** - Պուարոյի սպասավորը

## Էկրանավորում
Վեպի սյուժեն ընկած է Ագաթա Քրիստիի Պուարո շարքի «Երկնագույն գնացքի գաղտնիքը» (2005) շարքի հիմքում։ Էրքյուլ Պաուրոյի դերում էր՝  Դևիդ Սուշեն։ Ամերիկացի միլիոնատեր՝ Ռուֆուս Վան Ալդենի դերում էր՝  Էլիոտ Գուլդը։

## Ծանոթագրություններ

Կատեգորիա:1928 գրքեր
Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Էկրանավորված բրիտանական վեպեր
Կատեգորիա:Հեռուստասերիալների հիմք ծառայած բրիտանական վեպեր
Ասուան (մուհաֆազա)

**Ասուանի մարզ** (), Եգիպտոսի Արաբական Հանրապետության 29 մուհաֆազաներից մեկը։ Ասուանյի մաուֆազայի վարչական կենտրոնը համարվում է համանուն քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ելք չունի։ Հարավում սահմանակցում է Սուդանին։

Մաուֆազան զբաղեցնում է 62 726 կմ² տարածք և համարվում է 4-րդ ամենամեծ վարչական միավորը երկրի ներսում։

## Վարչական բաժանում
Մաուֆազան իր հերթին բաժանված է 8 շրջանների, որոնցից մի քանիսը ունեն քաղաքային կարգավիճակ.
* Իֆդու ()
* Կոմ Օմբո ()
* Դարաու ()
* Ասուան ()
* Ասուան ()
* Նուբիական շրջան ()

## Բնակչություն
2006 թվականի տվյալներով մաուֆազայի ընդհանուր բնակչությունը կազմում է ավելի քան 1 միլիոն մարդ։ Այդ ցուցանիշով այն գրավում է 17-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 18,88 մարդ/կմ²։

Հիմնական բնակիչներն արաբներն են, որոնք մեծ մասամբ դավանում են իսլամ։ Մյուս խոշոր ազգային փոքրամասնություններից են բեդվիններն ու նուբիացիները։

Ասուանի մուհաֆազայի պաշտոնական լեզուն համարվում է արաբերենը, որը աֆրասիական ընտանիքի սեմական լեզվախմբին պատկանող լեզու է։

## Նշումներ

## Ծանոթագրություններ

Կատեգորիա:Եգիպտոսի մուհաֆազաներ